Midweek 6 September 2017 | NG Nelspruit Suid
Tema: Toegewy aan God
Teks: 2 Kor. 6:14-7:1
Boodskap: Ons sien gereeld voorbeelde van toewyding. Miskien is dit 'n atleet of 'n student of werknemer. Die feit dat iemand toegewyd is tot 'n saak beteken dat daardie persoon die betrokke saak nommer 1 in sy of haar lewe gemaak het.
God vereis ook van Sy kinders om aan Hom toegewy te wees. In ons teksgedeelte stel Paulus dit baie duidelik dat gelowiges nie saam met die wêreld kan span nie. Dit is belangrik dat gelowiges hulself sal "afsonder", met ander woorde toegewyd sal leef aan God. So baie gelowiges sê dat God die belangrikste in hulle lewe is, maar dit word nie noodwendig in hulle gedrag sigbaar nie.
In 2 Pet 3:10-14 lees ons hoe ons in die lig van die einde van die wêreld wat onverwags soos 'n dief in die nag kom, toegewyd moet leef aan God. Hoekom? Want ons leef nie vir ewig hier op aarde nie. Jesus is besig om ons plek voor te berei en daarom moet ons toegewyd aan God leef. Joh 17:17, 19…stel dit duidelik…"Laat hulle aan U toegewy wees deur die waarheid. U woord is die waarheid"…"en ter wille van hulle wy Ek My aan U toe, sodat hulle ook deur die waarheid aan U toegewy kan wees". Om dus toegewyd te leef beteken dat ek meer tyd met die Bybel sal deurbring ten einde God se stem te hoor. Joh 16:13…"wanneer Hy kom, die Gees van die waarheid, sal Hy julle in die hele waarheid lei. Wat Hy sal sê, sal die van Homself kom nie: Hy sal net sê wat Hy hoor, en Hy sal die dinge wat gaan kom, aan julle verkondig.
Om jou toewyding aan God in stand te hou is dit nodig dat die Woord prioriteit in jou lewe is. Hiermee saam sal die Heilige Gees jou help om die Woord aan jou te openbaar en jy die lig vir jou lewenspad vind.
Gebed: Vader en gee myself oor aan U en wil ten volle toegewyd leef aan U. Amen
Eredienste: 10 September
Prediker: Ds. Marius Crausse. Die tema is Om jou volkome aan God te gee. Skriflesing Josua 1:6-7; 3:5
Koinonia byeenkoms (Chris Mostert)
Groot gebeurtenis hierdie naweek: Gemeentekamp!
Hierdie naweek is ons gemeentekamp wat by Mankele plaasvind. Die gemeentekamp is vir almal – oud en jonk; 'n geleentheid wat jy beslis nie moet mis nie!